చెన్నై, ఫిబ్రవరి 28 (ఆంధ్రజ్యోతి): తమ పార్టీ నియమ నిబంధనల మేరకే ప్రధాన కార్యదర్శిగా ఎన్నికయ్యానని అన్నాడీఎంకే నాయకురాలు శశికళ కేంద్ర ఎన్నికల కమిషనకు వివరణ ఇచ్చారు. మంగళవారం ఢిల్లీలోని కేంద్ర ఎన్నికల సంఘం కార్యాలయంలో శశికళ తరఫు న్యాయవాది సెంథిల్ 72 పేజీలతో కూడిన వివరణ పత్రాన్ని సమర్పించారు. పార్టీ నిబంధనల ప్రకారం ఆమె నియామకం చెల్లదంటూ మాజీ ముఖ్యమంత్రి పన్నీర్సెల్వం వర్గంలోని ఎంపీ మైత్రేయన నాయకత్వంలో కేంద్ర ఎన్నికల సంఘానికి ఫిర్యాదుచేశారు.దీనిపై 28లోగా వివరణ ఇవ్వాలని శశికళను ఈసీ ఆదేశించింది. చెన్నైలోని పార్టీ ప్రధాన కార్యాలయానికి పంపిన ఆ నోటీసును బెంగళూరు పరప్పన అగ్రహారం జైలులో ఉన్న శశికళకు పార్టీ నిర్వాహకులు అందజేశారు. ఈ నేపథ్యంలో... పార్టీ నిబంధనల ప్రకారమే తాను ఎన్నికైనటు ఆమె రాతపూర్వక వివరణ ఇచ్చారు. గత డిసెంబర్ 5న అన్నాడీఎంకే అధినేత్రి, మాజీ ముఖ్యమంత్రి జయలలిత మృతి చెందడంతో ఆ పార్టీ సర్వసభ్య మండలి సమావేశంలో శశికళను పార్టీ తాత్కాలిక ప్రధాన కార్యదర్శిగా ఎన్నుకున్న విషయం తెలిసిందే.
chennai, fibravari 28 (aandhrajyoti): tama party niyama nibandhanala merake pradhaana kaaryadarsigaa ennikayyaanani annadienke nayakuralu sasikala kendra ennikala kamishanaku vivarana icharu. mangalavaaram dhilleelooni kendra ennikala sangham kaaryaalayamlo sasikala tarafu nyaayavaadi senthil 72 paejeelatho kuudina vivarana patraanni samarpinchaaru. party nibandhanala prakaaram aame niyaamakam chelladantu maji mukhyamantri pannirselvam vargamlooni empy maitreyana naayakatvamlo kendra ennikala sanghaaniki firyaaduchesaaru.deenipai 28loga vivarana ivvaalani sasikalanu eesee aadesinchindi. chennailooni party pradhaana kaaryaalayaaniki pampina aa notisunu bengaluru parappana agraharam jailulo unna sasikalaku party nirvaahakulu andajesaaru. ee nepathyamlo... party nibandhanala prakarame taanu ennikainatu aame raatapuurvaka vivarana icharu. gatha dissember 5na annadienke adhinetri, maji mukhyamantri jayalalita mruti chendadamto aa party sarvasabhya mandali samavesamlo sasikalanu party taatkaalika pradhaana kaaryadarsigaa ennukunna vishayam telisinde.